CELEX: 32005R1318
Language: et
Date: 2005-08-11
Title: Komisjoni määrus (EÜ) nr 1318/2005, 11. august 2005, millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) II lisa

12.8.2005   
            
            
               ET
            
            
               Euroopa Liidu Teataja
            
            
               L 210/11
            
         
      KOMISJONI MÄÄRUS (EÜ) nr 1318/2005,
   11. august 2005,
   millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) II lisa
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 13 teist taanet,
   ning arvestades järgmist:
   
               (1)
            
            
               Vastavalt määruse (EMÜ) nr 2092/91 artikli 7 lõikes 4 sätestatud korrale on teatud liikmesriigid alates 2002. aastast esitanud andmeid teatavate toodete kandmiseks nimetatud määruse II lisasse.
            
         
               (2)
            
            
               Mägedes leiduvatest soolajärvedest vaakummeetodil soola tootmise kõrvalsaadusena saadava tööstusliku lubja kasutamist peetakse mõnes liikmesriigis mulla omaduste parandamise ja taimede toitumise seisukohast vältimatult vajalikuks ja ei ole leitud selle lubja mingit kahjulikku mõju keskkonnale.
            
         
               (3)
            
            
               Kaltsiumhüdroksiid on osutunud oluliseks teatavates kliimatingimustes viljapuudel esineva seenhaiguse tõrjel. Selle haiguse tõrje mahepõllundustoodetel on raske ja nõuab vase kasutamist, mida saab kaltsiumhüdroksiidi kasutades vähendada.
            
         
               (4)
            
            
               Etüleen on juba lisatud määruse (EMÜ) nr 2092/91 II lisa B-osasse kui mahepõllunduses tavapäraselt kasutatav toimeaine. Seetõttu on asjakohane koostada selle toimeaine kasutustingimused peale banaanide ka teatavate muude puuviljade kohta, mille tootmises on etüleen vajalik.
            
         
               (5)
            
            
               Seetõttu tuleks määruse (EMÜ) nr 2092/91 II lisa vastavalt muuta.
            
         
               (6)
            
            
               Käesolevas määruses ettenähtud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2092/91 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 198, 22.7.1991, lk 1. Määrust on viimati muudetud komisjoni määrusega (EÜ) nr 2254/2004 (ELT L 385, 29.12.2004, lk 20).
   
      LISA
      Määruse (EMÜ) nr 2092/91 II lisa muudetakse järgmiselt.
      
                  1.
               
               
                  A-osa tabelisse “Väetised ja mullaomaduste parandajad” lisatakse pärast kannet “Suhkrutootmisel tekkiv tööstuslik lubi” järgmine kanne:
                  
                              Nimetus
                           
                           
                              Kirjeldus, koostisele esitatavad nõuded, kasutustingimused
                           
                        
                              “Vaakummeetodil soola tootmisel tekkiv tööstuslik lubi
                           
                           
                              Mägedes leiduvatest soolajärvedest vaakummeetodil soola tootmise kõrvalprodukt
                              Kontrolliva ametiasutuse või eraõigusliku kontrollasutuse poolt kinnitatud vajadus”
                           
                        
            
                  2.
               
               
                  B-osa “Pestitsiidid”, punkt 1. “Taimekaitsevahendid” muudetakse järgmiselt:
                  
                              a)
                           
                           
                              tabelis IV “Muud mahepõllunduses tavapäraselt kasutatavad ained” asendatakse etüleeniga seotud kanne järgmisega:
                              
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          “(*) Etüleen
                                       
                                       
                                          Rohelise värvi eemaldamine banaanidelt, kiividelt ja kakiploomidelt; ananassiõite indutseerimine
                                          Kontrolliva ametiasutuse või eraõigusliku kontrollasutuse poolt kinnitatud vajadus”
                                       
                                    
                        
                              b)
                           
                           
                              lisatakse järgmine tabel V:
                              “V.   Muud toimeained:
                              
                                          Nimetus
                                       
                                       
                                          Kirjeldus, koostisele esitatavad nõuded, kasutustingimused
                                       
                                    
                                          Kaltsiumhüdroksiid
                                       
                                       
                                          Fungitsiid
                                          Ainult viljapuude puhul, kaasa arvatud puukoolid, Nectria galligena tõrjeks”